ເຮືອບິນ ທີ່ໃຊ້ພະລັງ ແສງຕາເວັນ ເດີນທາງໄປເຖິງ ປະເທດຈີນແລ້ວ 
ເຮືອບິນ ທີ່ໃຊ້ພະລັງແສງຕາເວັນ ຊຶ່ງສ້າງໂດຍນັກວິທະຍາສາດ ຊາວສະວິສສອງຄົນ ເດີນທາງໄປເຖິງ ປະເທດຈີນແລ້ວ.
ເຮືອບິນທີ່ໃຊ້ພະລັງງານແສງຕາເວັນຂອງສະວິສ ໄດ້ເດີນທາງ ໄປເຖິງປະເທດຈີນແລ້ວ ອັນເປັນບ່ອນຢຸດແວ່ແຫ່ງທີຫ້າ ຂອງ ການເດີນທາງບິນອ້ອມໂລກ ໂດຍບໍ່ ໃຊ້ເຊື້ອໄຟໃດໆເລີຍ ເຮືອບິນໄດ້ລົງຈອດ ທີ່ສະໜາມບິນ Chongqing ປະມານ 20 ຊົ່ວໂມງຫລັງຈາກໄດ້ອອກຈາກປະເທດມຽນມາ ເຮືອບິນທີ່ເຮັດດ້ວຍ carbon fiber ນຶ່ງບ່ອນນັ່ງ ຊື່ວ່າ Solar Impulse 2 ຫຼື Si2 ມີປີກຍາວເຖິງ 72 ແມັດ ຍາວກວ່າປີກເຮືອ ບິນ Boeing 747 ແລະມີນຳ້ໜັກຢູ່ປະມານສຳ່ກັບລົດຄັນນຶ່ງ ແຜ່ນເກັບພະລັງງານຈາກແສງຕາເວັນ 17,000 ອັນໄດ້ຕິດໄວ້ຢູ່ກັບປີກເພື່ອໃຫ້ເຮືອບິນ ສາມາດບິນໄດ້ໃນຕອນກາງຄືນ ເຮືອບິນ Si2 ລຳດັ່ງກ່າວນີ້ໃຊ້ເວລາສ້າງຢູ່ 12 ປີ ແລະມັນເປັນການຜະລິດຄິດສ້າງຂອງ ພວກນັກວິທະຍາສາດສະວິສສອງຄົນ ຄື ທ່ານ Bertrand Piccard ແລະທ່ານ Andre Borschberg ທັງສອງທ່ານກ່າວວ່າ ເຂົາເຈົ້າບໍ່ແມ່ນປະຕິວັດອຸດສາຫະກຳການບິນ ແຕ່ແທນທີ່ ແມ່ນ ແນໃສ່ເພື່ອສະແດງໃຫ້ເຫັນທາງເລືອກໃນການນຳໃຊ້ແຫລ່ງພະລັງງານ ແລະເທັກໂນໂລ ຈີໃໝ່ ທີ່ສາມາດບັນລຸ ໃນອັນທີ່ຫລາຍຄົນພິຈາລະນາວ່າ ເປັນໄປບໍ່ໄດ້ນັ້ນ ເສັ້ນທາງບິນຮວມທັງການຢຸດແວ່ ຢູ່ ປະເທດໂອມານ ອິນເດຍ ມຽນມາ ແລະຈີນ ຫລັງ ຈາກບິນຂ້າມມະຫາສະມຸດປາຊິຟິກ ທີ່ເກາະຮາວາຍແລ້ວ ເຮືອບິນຍັງຈະຢຸດແວ່ອີກສາມ ບ່ອນໃນສະຫະລັດ ຄືທີ່ສະໜາມບິນ Phoenix ລັດ Arizona ແລະນະຄອນ New York ແລະບາງທີອາດຈະເປັນແຫ່ງໃດແຫ່ງນຶ່ງອີກ ຊຶ່ງຈະຂຶ້ນກັບສະພາບການດິນຟ້າອາກາດ ບ່ອນຢຸດທຳອິດຫລັງຈາກໄດ້ບິນຂ້າມມະຫາສະມຸດ Atlantic ແມ່ນຮວມທັງການຢຸດແວ່ ຢູ່ພາກໃຕ້ຢູໂຣບ ຫລື ອາຟຣິກາເໜືອ ກ່ອນກັບຄືນໄປສູ່ Abu Dhabi ໃນຕອນທ້າຍຂອງ ເດືອນກໍລະກົດ ຫລືຕົ້ນເດືອນສິງຫາປີນີ້